കോവിഡ് ഭീതി യുവ ദമ്ബതികള് ആത്മഹത്യ ചെയ്തു ജീവനൊടുക്കിയത് പോലീസ് കമ്മിഷണര്ക്ക് ശബ്ദ സന്ദേശം അയച്ച ശേഷം മംഗളൂരു: കോവിഡ് ബാധിക്കുമെന്ന ഭീതിയില് ദമ്ബതികള് ജീവനൊടുക്കി. സൂറത്ത്കല് ബൈക്കംപടി ചിത്രാപുര രഹേജ അപ്പാര്ട്ട്മെന്റിലെ താമസക്കാരായ രമേഷ്കുമാര് 40, ഭാര്യ ഗുണ ആര് സുവര്ണ 35 എന്നിവരാണ് ആത്മഹത്യ ചെയ്തത്. പോലീസ് കമ്മിഷണര്ക്ക് ശബ്ദ സന്ദേശം അയച്ചതിന് ശേഷമാണ് ഇരുവരും തൂങ്ങിമരിച്ചത്. എന്നാല്, പരിശോധനയില് ഇരുവരും കോവിഡ് ബാധിതരല്ലെന്ന് വ്യക്തമായി. ഭാര്യക്ക് പ്രമേഹമുള്ളതിനാല് ബ്ലാക്ക് ഫംഗസ് ബാധിക്കുമെന്നും മരണം സംഭവിക്കുമെന്നും ഭയന്നിരുന്നു.ഇതാണെന്ന് ആത്മഹത്യയിലേക്ക് നയിച്ചത്. വിവാഹിതരായിട്ട് വര്ഷങ്ങളായിട്ടും കുട്ടികളില്ലാത്ത ദുഃഖവും ശബ്ദ സന്ദേശഹത്തില് ഇവര് പങ്കുവെച്ചിരുന്നു. ശബ്ദസന്ദേശം കേട്ടയുടന് കമ്മിഷണര് തിരിച്ചുവിളിച്ചു. എന്നാല് ഫോണെടുത്തില്ല. ഇരുവരേയും രക്ഷിക്കാനായി ഇവരുടെ താമസസ്ഥലവും മറ്റ് വിവരങ്ങളും സാമൂഹികമാധ്യമങ്ങളില് നല്കിയ കമ്മിഷണര് ആത്മഹത്യ തടയാന് അഭ്യര്ഥിച്ചിരുന്നു.തുടര്ന്ന് അപ്പാര്ട്ട്മെന്റിലെത്തിയ പോലീസും നാട്ടുകാരും വാതില് പൊളിച്ച് അകത്തുകടന്നെങ്കിലും മരണം സംഭവിച്ചിരുന്നു. ആത്മഹത്യാക്കുറിപ്പിനൊപ്പം അന്ത്യകര്മങ്ങള് നടത്താനായി കരുതിവെച്ച ഒരുലക്ഷം രൂപയും പോലീസ് കണ്ടെത്തി.